CELEX: 32008R0861
Language: sl
Date: 2008-09-02 00:00:00
Title: Uredba Komisije (ES) št. 861/2008 z dne 2. septembra 2008 o razveljavitvi Uredbe (ES) št. 634/2008 o znižanih kmetijskih komponentah in dodatnih dajatvah, ki se uporabljajo pri uvozu nekaterega blaga, ki vsebuje mlečne proizvode iz Uredbe Sveta (ES) št. 3448/93, iz Švice v Skupnost

3.9.2008   
            
            
               SL
            
            
               Uradni list Evropske unije
            
            
               L 236/3
            
         
      UREDBA KOMISIJE (ES) št. 861/2008
   z dne 2. septembra 2008
   o razveljavitvi Uredbe (ES) št. 634/2008 o znižanih kmetijskih komponentah in dodatnih dajatvah, ki se uporabljajo pri uvozu nekaterega blaga, ki vsebuje mlečne proizvode iz Uredbe Sveta (ES) št. 3448/93, iz Švice v Skupnost
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 3448/93 z dne 6. decembra 1993 o trgovinskih režimih za nekatero blago, pridobljeno s predelavo kmetijskih proizvodov (1), in zlasti člena 7 Uredbe,
   ob upoštevanju naslednjega:
   
               (1)
            
            
               S sporazumom med Evropsko skupnostjo in Švicarsko konfederacijo (2) z dne 26. oktobra 2004 je bil Protokol št. 2 k Sporazumu med Evropsko gospodarsko skupnostjo in Švicarsko konfederacijo z dne 22. julija 1972 nadomeščen z novim Protokolom št. 2 o nekaterih predelanih kmetijskih proizvodih. Med izvajanjem tega protokola je Skupni odbor ES-Švica z Odločbo št. 1/2008 (3) spremenil notranje referenčne cene od 1. februarja 2008 naprej, zaradi česar so bile uvedene dajatve na uvoz nekaterega blaga, ki vsebuje mlečne proizvode iz Uredbe (ES) št. 3448/93, v Skupnost.
            
         
               (2)
            
            
               Zato so bile v Uredbi Komisije (ES) št. 634/2008 (4) določene znižane kmetijske komponente in dodatne dajatve, ki se uporabljajo pri uvozu nekaterega blaga, ki vsebuje mlečne proizvode, v Skupnost.
            
         
               (3)
            
            
               Pri izvajanju Protokola št. 2 je Skupni odbor ES-Švica z Odločbo št. 2/2008 (5) spremenil notranje referenčne cene od 1. avgusta 2008 naprej, zaradi česar so ukrepi za cenovno nadomestilo iz člena 3(3) Protokola določeni v vrednosti nič. Zato se od tega datuma uvozne dajatve na uvoz nekaterega blaga, ki vsebuje mlečne proizvode iz Uredbe (ES) št. 3448/1993, iz Švice v Skupnost ne plačujejo več.
            
         
               (4)
            
            
               Uredbo (ES) št. 634/2008 je zato treba razveljaviti.
            
         
               (5)
            
            
               Ker se referenčne cene, spremenjene v skladu s Protokolom št. 2, uporabljajo od 1. avgusta 2008, se mora ukrep, predviden s to uredbo, uporabljati od istega datuma –
            
         SPREJELA NASLEDNJO UREDBO:
   Člen 1
   Uredba (ES) št. 634/2008 se razveljavi.
   Člen 2
   Ta uredba začne veljati na dan objave v Uradnem listu Evropske unije.
   Uporablja se od 1. avgusta 2008.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 2. septembra 2008
      
         
            Za Komisijo
         
         Günter VERHEUGEN
         
         
            Podpredsednik
         
      
   
   
      (1)  UL L 318, 20.12.1993, str. 18.
   
      (2)  UL L 23, 26.1.2005, str. 19.
   
      (3)  UL L 69, 13.3.2008, str. 34.
   
      (4)  UL L 176, 4.7.2008, str. 3.
   
      (5)  Še ni objavljeno v Uradnem listu.